ଠିକ୍ ୫ବର୍ଷ ପୂର୍ବେ ଏହି ହଲିଉଡ ଅଭିନେତ୍ରୀଙ୍କର ଶ୍ରୀଦେବୀଙ୍କ ଭଳି ହୋଇଥିଲା ମୃତ୍ୟୁ ! | Kanak Lifestyle\nଠିକ୍ ୫ବର୍ଷ ପୂର୍ବେ ଏହି ହଲିଉଡ ଅଭିନେତ୍ରୀଙ୍କର ଶ୍ରୀଦେବୀଙ୍କ ଭଳି ହୋଇଥିଲା ମୃତ୍ୟୁ !\nବଲିଉଡର ପ୍ରସିଦ୍ଧ ଅଭିନେତ୍ରୀ ଶ୍ରୀଦେବୀଙ୍କର ଏପରି ଅଚାନକ ମୃତ୍ୟୁ ହୋଇଯିବା କାରଣରୁ ଅନେକ ପ୍ରଶ୍ନ ଉଠିଛି । ଆଗରୁ ଶୁଣିବାକୁ ମିଳୁଥିଲା କି ତାଙ୍କ ମୃତ୍ୟୁ ହୃଦଘାତ ଯୋଗୁଁ ହୋଇଛି କିନ୍ତୁ ତାଙ୍କର ଶରୀରର ବ୍ୟବଚ୍ଛେଦ ପରେ ଧୀରେ ଧୀରେ ବିଭିନ୍ନ ପ୍ରକାର ତଥ୍ୟ ସାମ୍ନାକୁ ଆସିବାରେ ଲାଗିଛି ।\nଫରେନ୍ସିକ ରିପୋର୍ଟ ଅନୁସାରେ ତାଙ୍କର ଦୁର୍ଘଟଣା ବଶତଃ ପାଣି ବୁଡି ଯାଇ ମୃତ୍ୟୁ ହୋଇଥିବା ଜାଣିବାକୁ ମିଳିଛି । ଶ୍ରୀଦେବୀଙ୍କର ଫରେନ୍ସିକ ରିପୋର୍ଟ ଆସିବାର କିଛି ମୂହୂର୍ତ୍ତ ପରେ ପୂର୍ବ ଅଭିନେତ୍ରୀ ସିମି ଗ୍ରେବାଲ ଶ୍ରୀଦେବୀ ଏବଂ ହ୍ୱିଟନି ହାଉଷ୍ଟନଙ୍କ ମୃତ୍ୟୁ ମଧ୍ୟରେ ଅଜବ ସମାନତା ଥିବା ଏକ ଟ୍ୱିଟ କରିଛନ୍ତି ।\nଏଠାରେ ଆମେ କହି ରଖୁଛୁ ଯେ ହ୍ୱିଟନି ହାଉଷ୍ଟନ ଆମେରିକାର ଜଣେ ପ୍ରସିଦ୍ଧ କଣ୍ଠଶିଳ୍ପୀ ଥିଲେ । ତାଙ୍କର ସେହିଭଳି ଏକ ହୋଟେଲ ରୁମରୁ ମୃତ ଶରୀର ଉଦ୍ଧାର କରାଯାଇଥିଲା । ୧୧ଫେବୃଆରୀ ୨୦୧୨ରେ ହ୍ୱିଟନିଙ୍କର ମୃତ୍ୟୁ ହୋଇଥିଲା । ଏହି ଘଟଣା ଗ୍ରେମୀ ପାର୍ଟିର କିଛି ମୂହର୍ତ୍ତ ପରେ ଘଟିଥିଲା । ତାଙ୍କର ସେହିଭଳି ବୁଡିକି ମୃତ୍ୟୁ ହୋଇଥିଲା ଏବଂ ଏହା କୌଣସି ଅପରାଧିକ ଷଡଯନ୍ତ୍ର ନଥିବା ରିପୋର୍ଟ ଯାଂଚ ପରେ ଜଣା ପଡିଥିଲା ।\nଶ୍ରୀଦେବୀଙ୍କର ମଧ୍ୟ ସେହିଭଳି ମୃତ୍ୟୁ ହୋଇଥିବା ଜଣା ପଡିଛି । ମାତ୍ର ଏବେ ପର୍ଯ୍ୟନ୍ତ ଏହାର ସଠିକ ସୂଚନା ମିଳିପାରି ନାହିଁ । ଆବଶ୍ୟକ ପଡିଲେ ତାଙ୍କର ଶରୀର ଆଉଥରେ ପୋଷ୍ଟମର୍ଟମ ହେବ ବୋଲି କିଛି ଖବରରୁ ଜଣା ପଡିଛି । ଆଜି ସଂଧ୍ୟା ସୁଦ୍ଧା ତାଙ୍କର ପାର୍ଥିବ ଶରୀର ମୁମ୍ବାଇ ପହଂଚିବାର ସମ୍ଭାବନା ରହିଛି ।\nଶ୍ରୀଦେବୀଙ୍କ ମୃତ୍ୟୁରେ ଦୁଃଖୀ ନୁହଁନ୍ତି ସଂଜୟ କପୁର । ଟ୍ୱିଟରରେ ସେୟାର କଲେ ବିବାହ ଦିନର ଫଟୋ ।
